recursal/SuperWikiNEXT-32B huggingface dataset:
**சௌபின் சாகிர்** (Soubin Shahir) (12 அக்டோபர் 1983) மலையாளத் திரைப்படத்துறையில் பணியாற்றும் ஒரு இந்திய திரைப்பட நடிகரும், இயக்குனருமாவார். 2003ஆம் ஆண்டில் உதவி இயக்குநராக தனது திரைப்பட வாழ்க்கையைத் தொடங்கிய இவர் பல இயக்குநர்களின் கீழ் பணியாற்றினார். 2013ஆம் ஆண்டில் *அன்னையும் ரசூலும்* படத்தில் துணை வேடத்தில் நடித்து அறிமுகமானார். *பறவா* (2017) என்ற படத்தின் மூலம் இயக்குநராக அறிமுகமானார். 2018 ஆம் ஆண்டில், *சூடானி பிரம் நைஜீரியா* படத்தில் நடித்ததற்காக சிறந்த நடிகருக்கான கேரள மாநில திரைப்பட விருதை வென்றார். இந்த படமும் ஒரு பெரிய வணிக வெற்றியைப் பெற்றது.

ஆரம்ப கால வாழ்க்கை
------------------

இந்தியாவின் கேரளாவில் கோட்டை கொச்சியில் சௌபின் பிறந்து வளர்ந்தார். இவருக்கு ஒரு சகோதரனும் சகோதரியும் உள்ளனர். இவரது தந்தை பாபு சாகிர் உதவி இயக்குநராகவும், தயாரிப்புக் கட்டுப்பாட்டாளராகவும் இருந்தார். இவர் மணிச்சித்ரதாழ், *காட்பாதர்*, *இன் ஹரிஹர் நகர்* போன்ற படங்களில் பணியாற்றியவர்.

சௌபின் தனது திரைப்பட வாழ்க்கையை சித்திக்கின் *குரோனிக்கல் பேச்சிலர்* (2003) மூலம் உதவி இயக்குநராகத் தொடங்கினார். பாசில், சித்திக், இரபி-மெகார்டின், பி. சுகுமார், சந்தோஷ் சிவன், ராஜீவ் ரவி, அமல் நீரத் போன்ற இயக்குநர்களிடம் இவர் உதவி இயக்குநராக இருந்தார். உதவி இயக்குநராகப் பணிபுரிந்தபோது, பாசிலின் *கையேத்தும் தூரத்* (2002) படத்தில் நடிகராக அறிமுகமானார். அல்போன்சு புத்திரனின் பிரேமம் (2015) படத்தில் ஒரு உடற்கல்வி ஆசிரியராக இவர் நடித்தார். இது இவரை ஒரு நடிகராக பிரபலமடைய வழிவகுத்தது. இவரது பிரபலமான வேடங்களில் சார்லி (2015), மகேசிண்ட பிரதிகாரம் (2016), கலி (2016), டார்விண்டே பரிணாமம் (2016), கம்மதிபாதம் (2016), காமாட்டிபாடம் (2016), அனுராகா கரிக்கின் வேள்ளம் (2016), மாயநதி (2017), காம்ரெட் இன் அமெரிக்கா (2017), கும்பளங்கி நைட்ஸ் ஆகியவையும் அடங்கும். இவர் *சூடானி பிரம் நைஜீரியா* படத்தில் நடித்ததற்காக 2018 சிறந்த நடிகருக்கான கேரள மாநில திரைப்பட விருதை வென்றார்.

தனிப்பட்ட வாழ்க்கை
------------------

2017 திசம்பர் 16 அன்று, இவர்  ஜாமியா ஜாகீரை மணந்தார். ஜாமியா ஒரு சந்தைப்படுத்தல் நிபுணராக, கொச்சியை மையமாகக் கொண்டு இயங்கி வருகிறார். தம்பதியருக்கு 2019 மே மாதம் ஒரு மகன் பிறந்தார்.

குறிப்புகள்
-----------

1. ↑  "Soubin Shahir: Tracing the journey of a man destined to be in cinema". *தி டைம்ஸ் ஆஃப் இந்தியா*. 17 October 2018. .
2. ↑  "പറവ കണ്ടപ്പോള്‍ കരഞ്ഞുപോയി; ഞാനത് സൗബിനോട് ഇതുവരെ പറഞ്ഞിട്ടില്ല" (in ml). 23 October 2017. .
3. ↑  MERIN MARIA JAMES (10 January 2016). "Soubin’s Chillumkoodu step a hit". .
4. ↑  S.R. Praveen (27 February 2019). "Kerala State film awards: ‘Kanthan...’, 'Sudani from Nigeria' win honours". *The Hindu*. Retrieved 27 February 2019.
5. ↑  "Soubin Shahir is married! – Times of India" (in en). .
6. ↑  "Actor Soubin Shahir and wife blessed with a baby boy" (in en). .

M, Athira (3 October 2020). "‘Vikrithi’ is inspired by a true incident: Emcy Joseph". .

வெளி இணைப்புகள்
---------------

* ஐ.எம்.டி.பி இணையத்தளத்தில் சௌபின் சாகிர்
* முகநூலில் சௌபின் சாகிர்
ஒளியியலில், **லாம்பர்ட் விதி** (*Lambert's law*) அல்லது **லாம்பர்ட்டின் கொசைன் விதி** (*Lambert's Cosine law*) என்பது ஒளிக்கதிர்கள் ஒரு பரப்பில் சாய்வாக விழும் போதுள்ள ஒளிச்செறிவினை காண உதவும் விதியாகும். செங்குத்தாக ஒளிக்கதிர்களைப் பெறும் ஒருபரப்பில் ஒளிர்வுச் செறிவு, ஒளிரும் பொருளுக்கும் அதனைப்பெறும் பரப்பிற்குமுள்ள தூரத்தின் இருமடிக்கு எதிர் விகிதத்தில் இருக்கும். ஒளிக்கதிர்கள் அப்பரப்பில் சாய்வாக விழும் போது ஒளிர்வுச் செறிவானது ஒளிக்கதிருக்கும் பரப்பில் வரையப்படும் செங்குத்துக் கோட்டிற்கும் இடையேயுள்ள கோணத்தின் கொசைன் (Cosine) மதிப்பிற்கு நேர்வீதத்தில் இருக்கும். இவ்விதி **கொசைன் உமிழ் விதி** (*cosine emission law*) அல்லது **லாம்பர்ட்டின் உமிழ் விதி** எனவும் அழைக்கப்படுகிறது. 1760 ஆம் ஆண்டில் போட்டோமெட்ரியா என்ற நூலை வெளியிட்ட யொகான் ஐன்ரிக்கு லாம்பர்ட்டின் நினைவாக இவ்விதிக்கு லாம்பர்ட் விதி என பெயரிடப்பட்டது.

மேற்கோள்கள்
-----------

1. ↑  RCA Electro-Optics Handbook, p.18 ff
2. ↑  Modern Optical Engineering, Warren J. Smith, McGraw-Hill, p.228, 256
3. ↑  Pedrotti & Pedrotti (1993). *Introduction to Optics*. Prentice Hall. பன்னாட்டுத் தரப்புத்தக எண்:0135015456. .
4. ↑  [http://archive.org/details/lambertsphotome00lambgoogLambert,+J+H+(1760).+Photometria,+sive+de+Mensura+et+gradibus+luminis,+colorum+et+umbrae.]
**பாபு** (அண். 1963 – 19 செப்டம்பர் 2023) தமிழ்த் திரைப்படங்களில் நடித்துவந்த ஒரு இந்திய நடிகர் ஆவார். பாரதிராஜாவின் *என் உயிர்த் தோழன்* (1990) திரைப்படத்தில் அறிமுகமானார். அதன் பின்னர் சில தமிழ்த் திரைப்படங்களில் நடித்து வந்தார். 1990களில் திரைப்படம் ஒன்றில் சண்டைக் காட்சியில் நடித்தபோது காயமடைந்து தொடர்ந்து படங்களில் நடிக்க முடியாதவாறு முடங்கினார்.

திரைப்பணி
---------

1990 ஆம் ஆண்டு பாரதிராஜாவின் என் உயிர்த் தோழன் திரைப்படத்தில் பாபு நடிகராக அறிமுகமானார், புதுமுக நடிகர்களான தென்னவன், ரமா ஆகியோரைக் கொண்ட நடிகர்களுடன் முன்னணிப் பாத்திரத்தில் சிறப்பாக நடித்துப் பாராட்டுகள் பெற்றார். பின்னர் விக்ரமனின் *பெரும்புள்ளி* (1991) திரைப்படத்தில் நடிகை சுமனுடன் நடித்தார், பின்னர் *தாயம்மா* (1991), *பொண்ணுக்கு சேதி வந்தாச்சு* (1991) ஆகிய திரைப்படங்களில் நடித்தார்.

1990களின் தொடக்கத்தில் *மனசார வாழ்த்துங்களேன்* என்ற தனது சொந்தப் படத்தின் படப்பிடிப்பின் போது ஒரு சண்டைக் காட்சியில் நடித்ததில், பாபு முதுகுத்தண்டில் காயம் அடைந்து செயலிழந்தார். அதன் பின்னர் நடிப்பதை நிறுத்தினார். 1997 இல், ராதா மோகனின் தயாரிப்பில் பிரகாஷ் ராஜ் நடித்து *சிமைல் பிளீஸ்* என்ற வெளிவராத திரைப்படத்திற்கு உரையாடல்களை எழுதினார்.

சூன் 2004 இல், இயக்குனர் பொன்வண்ணன் தனது நண்பரான பாபுவின் வாழ்க்கையை அடிப்படையாகக் கொண்டு ஒரு திரைப்படத்தை உருவாக்கப் போவதாகவும், அதன் மூலம் கிடைக்கும் இலாபத்தை பாபுவிற்கு அளிக்கவிருப்பதாகவும் தெரிவித்தார். இருப்பினும், இப்படம் இறுதியில் தயாரிக்கப்படவில்லை.

இறப்பு
------

பாபு 2023 செப்டம்பர் 19 இல் தனது 60-ஆவது அகவையில் காலமானார்.

திரைப்படங்கள்
-------------

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 1990 | *என் உயிர்த் தோழன்* | தர்மா |  |
| 1991 | *பெரும்புள்ளி* |  |  |
| 1991 | *தாயம்மா* | பாபு |  |
| 1991 | *பொண்ணுக்கு சேதி வந்தாச்சு* |  |  |

மேற்கோள்கள்
-----------

1. ↑  "Bharathiraja's "En Uyir Thozhan"". geocities.ws.. பார்த்த நாள்: 2016-11-19.
2. ↑  "Why Bharathiraja's Kollywood movie En Uyir Thozhan is so special, Bharathiraja, En Uyir Thozhan". behindwoods.com.. பார்த்த நாள்: 2016-11-19.
3. ↑  "சாகத்தான் போறோம்; அதைச் சொல்லி அவங்கள பயமுறுத்த வேண்டாம்னு நினைச்சேன்"- 'என் உயிர்த் தோழன்' பாபு" (in ta). 19 September 2023. .
4. ↑  "Big Bang Theory - The Hindu". thehindu.com.. பார்த்த நாள்: 2016-11-19.
5. ↑  "A-Z (V)". webcache.googleusercontent.com இம் மூலத்தில் இருந்து 2013-04-24 அன்று. பரணிடப்பட்டது... பார்த்த நாள்: 2016-11-19.
6. ↑  "Film on En Uyir Thozhan Babu - Tamil Movie News". *indiaglitz.com*.. பார்த்த நாள்: 2016-11-19.
7. ↑  "Bharathiraja mourns the demise of En Uyir Thozhan actor Babu". 19 September 2023. .
**செட்டிகுளம்** (*Chettikulum (Perambalur district*) என்பது இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் உள்ள ஒரு ஊராட்சி கிராமம் ஆகும். செட்டிகுளம் குன்னம் வட்டத்தில் அமைந்துள்ளது. இங்குப் புகழ்பெற்ற ஏகாம்பரேசுவரர் மற்றும் தண்டாயுதபாணி கோயில்கள் உள்ளன.

மக்கள்தொகை
----------

2011ஆம் ஆண்டு மக்கள்தொகை கணக்கெடுப்பின்படி செட்டிகுளம் கிராமத்தில் 6231 மக்கள் வசிக்கின்றனர். இதில் 3127 பேர் ஆண்கள் மற்றும் 3104 பேர் பெண்கள். செட்டிகுளம் கிராமத்தின் பாலின விகிதம் 993 ஆகும். இது தமிழ்நாட்டின் மாநில சராசரியான 996ஐ விடக் குறைவு. செட்டிகுளம் கிராமம் தமிழ்நாட்டுடன் ஒப்பிடும் போது கல்வியறிவு விகிதம் குறைவாக உள்ளது. 2011ஆம் ஆண்டில், செட்டிகுளம் கிராமத்தின் கல்வியறிவு விகிதம் 76.45% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு. செட்டிகுளத்தில் ஆண்களின் கல்வியறிவு 83.96% ஆகவும், பெண்களின் கல்வியறிவு விகிதம் 68.96% ஆகவும் உள்ளது.

மேற்கோள்கள்
-----------

1. ↑  "Panchyat Villages in Perambalur District". Perambalur District, India.. பார்த்த நாள்: 30 March 2016.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Badidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பெடிடே** (*Badidae*)(பச்சோந்தி மீன்கள்) என்பது சுமார் 30 சிற்றினங்களைக் கொண்ட மீன் குடும்பம் ஆகும். இது அனபான்டிபார்மிசு வரிசையில் வைக்கப்பட்டுள்ளது. இருப்பினும், *உலகில் உள்ள மீன்கள்* நூலின் 5வது பதிப்பு, இந்த மீனைப் பெயரிடப்படாத மற்றும் தரவரிசைப்படுத்தப்படாத ஆனால் ஒற்றைத்தொகுதி மரபு உயிரினக் கிளையில் உள்ள நாண்டைடே மற்றும் பிரிஸ்டோலெபிடிடே ஆகியவற்றுடன் சேர்த்து அனபான்டிபார்மிசின் சகோதர குடும்பமாக வகைப்படுத்துகிறது. இது பரந்த பெர்கோமார்பாவில் உள்ள ஓவலன்டேரியாவின் சகோதர குழுவாகும். இந்தக் குடும்பத்தைச் சேர்ந்த மீன்கள் வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான் மற்றும் தாய்லாந்து ஆகிய நாடுகளில் காணப்படுகின்றன. இவை சிறிய வகை நன்னீரில் வாழும் மீன்கள் ஆகும். இவை 7.5 cm (3 அங்) வரை உடல் நீளத்தை அடையக்கூடியன. இவற்றில் பெரியது *பேடிசு அசாமென்சிசு* சிறியது, *டேரியோ டாரியோ* (2 cm (0.8 அங்).

மேற்கோள்கள்
-----------

1. ↑  Froese, Rainer, and Daniel Pauly, eds. (2013). "Badidae" in FishBase. February 2013 version.
2. ↑  Dahanukar, N.; Kumkar, P.; Katwate, U.; Raghavan, R. (2015). "Badis britzi, a new percomorph fish (Teleostei: Badidae) from the Western Ghats of India". *Zootaxa* **3941** (3): 429–436. doi:10.11646/zootaxa.3941.3.9. பப்மெட்:25947522.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q788332
* விக்கியினங்கள்: Badidae
* BOLD: 189456
* EoL: 5373
* GBIF: 4250
* iNaturalist: 85620
* IRMNG: 106779
* என்.சி.பி.ஐ: 1489902
* WoRMS: 267017

 |
**முனைவர் பூந்துறையான்** (பிறப்பு: ஏப்ரல் 23, 1950, இயற்பெயர் : இரத்தினமூர்த்தி) தமிழகத்தைச் சேர்ந்த தமிழ் ஆய்வாளர் ஆவார். தமிழ்நாட்டில், ஈரோடு மாவட்டம், கள்ளிப்பட்டி என்னும் ஊரில் பிறந்தவர். இவரது பெற்றோர் கா.வெங்கடாசலம், வீரம்மாள். மனைவி சாந்தி. இவர் தமிழுக்காக உழைக்கும் முதன்மையானவர்களில் ஒருவர். தமிழாசிரியராகப் பணியாற்றி ஓய்வுபெற்றவர். தனித்தமிழறிஞர்கள் பலரின் தொடர்பில் இருந்தவர். அவர்களின் நூல்களைக் கற்றும், இயக்கப் பணிகளில் பங்கெடுத்தும் வருபவர். தொல்காப்பிய நோக்கில் புதுக்கவிதை என்னும் தலைப்பைத் தேர்ந்து எடுத்து, பேராசிரியர் முனைவர் கா. அரங்கசாமியின் நெறிப்படுத்தலில் முனைவர் பட்டம் பெற்றவர். தமிழகத் தமிழாசிரியர் கழகம் உள்ளிட்ட அமைப்புகளில் இணைந்து தமிழ்ப்பணி புரிந்து வருபவர். தொடர்ந்து தொல்காப்பிய ஆய்விலும், சங்க இலக்கிய ஆய்வுகளிலும் ஈடுபட்டு வருபவர்.

கல்வி
-----

இவர் கள்ளிப்பட்டியில் தொடக்க காலக் கல்வியை முடித்தவர். மேலைச்சிவபுரி கணேசர் செந்தமிழ்க் கல்லூரியில் வித்துவான் படிப்பை நிறைவு செய்தவர். மதுரை காமராசர் பல்கலைக்கழகத்தில் முதுகலை, கோவை பாரதியார் பல்கலைக்கழகத்தில் இளம் முனைவர், முனைவர் பட்டங்களைப் பெற்றவர்.

எழுதி வெளியிட்ட நூல்கள்
-----------------------

* மரபுத்தொடர்களும், சொற்றொடர்களும் (1977)
* தொல்காப்பிய நோக்கில் புதுக்கவிதை (2000)
* திருமுருகாற்றுப்படை அமைப்பியல் ஆய்வு (2001)
* மாணவர் நாற்பது (2004)
* குடும்ப மேலாண்மை (2005)
* நாம் தமிழாசிரியர் (20010)
* கண்மணி நீ அய்.ஏ.எஸ். ஆக வாழ்த்துகிறேன் (2010)
* குறிஞ்சிப்பாட்டு 99 மலர்களின் வண்ணப்படங்களுடன் (2011)
* தெரிந்த குறட்பாக்கள் எத்தனை? (2011)
* தொண்டு செய்யத் துடிப்போர்க்கு (2011)
* திருக்குறள் உரை (குறுந்தகட்டுடன்) (2011)
* மாணவர் இருபது (2012)
* தமிழ்நாட்டு அஞ்சல் குறியீட்டு எண்கள் (2012
* தலை நிமிர்வோம், தமிழ் உணர்வோடு (2012)
* செல்லக் குழந்தைகளுக்கு நல்ல தமிழ்ப்பெயர்கள் (2012)
* இளைய வீறே! எழுகவே! (2013)
* திருவள்ளுவர் வெள்ளி,பொன் காசுகள் (2009)
* திருவள்ளுவர் வெள்ளிச்சிலை (2010)
* மாணவர் இருபது காணொளி / video (2013)

வெளி இணைப்புகள்
---------------

* தொல்காப்பிய நோக்கில் புதுக்கவிதை - முனைவர் பூந்துறையான்
* தொல்காப்பிய அறிஞர் முனைவர் பூந்துறையான்  - முனைவர் மு.இளங்கோவன்
**கணேசர் கலை அறிவியல் கல்லூரி** (பழைய பெயர்:**கணேசர் செந்தமிழ்க் கல்லூரி**) என்பது புதுக்கோட்டை மாவட்டம் மேலைச்சிவபுரியில் உள்ள கலை அறிவியல் கல்லூரியாகும். வ. பழ. சா. பழநியப்பச் செட்டியார் அவர் தம்பி அண்ணாமலைச் செட்டியார் ஆகியோர் பண்டிதமணி மு. கதிரேசச் செட்டியார் தொடர்பினால் தமிழ் வளர்ச்சிக்கும் சைவசமய வளர்ச்சிக்கும் சன்மார்க்க சபையை தொடங்கினர். இச்சபையின் ஓர் உறுப்பாக இக்கல்லூரி 1909 ஆம் ஆண்டு தொடங்கப்பட்டது. கணேசர் செந்தமிழ்க் கலாசாலை என்ற பெயரிலிருந்து பிற்காலத்தில் கணேசர் செந்தமிழ்க் கல்லூரி என்றும் பின்னர் கணேசர் கலை அறிவியல் கல்லூரி என்றும் பெயர் பெற்றது.

வகுப்புகள்
----------

தொடக்கத்தில் இலக்கண இலக்கிய வகுப்புகள் மட்டும் நடத்தி வந்தனர். பின்னர் 1915 ஆம் ஆண்டு முதல் மதுரைத் தமிழ்ச் சங்கத்தின் பிரவேசம், பாலபண்டிதம், பண்டிதம் ஆகிய தேர்வுக்குரிய பாடங்களும் நடத்தப்பட்டன. 1939 ஆம் ஆண்டு சென்னைப் பல்கலைக்கழகத்தோடு இணைக்கப்பெற்று, அதன் வித்துவான் வகுப்புகளை நடத்தியது. தமிழகத்தின் தென்மாவட்டங்களில் வித்துவான் வகுப்பு தொடங்கிய முதல் கல்லூரி என்ற பெருமை இக்கல்லூரிக்கு உண்டு. 1982 இல் சென்னைப் பல்கலைக்கழகத்திலிருந்து பாரதிதாசன் பல்கலைக்கழகம் உருவாக்கப்பெற்ற போது இக்கல்லூரி பாரதிதாசன் பல்கலைக்கழகத்துடன் இணைக்கப்பெற்றது. 1987 முதல் முதுகலை வகுப்புகளும், ஆய்வியல் நிறைஞர் வகுப்புகளும் நடைபெறுகின்றன. 1994 இல் மாலை நேரக் கல்லூரியில் இளங்கலை வணிகவியலும், இளங்கலை அறிவியலும் தொடங்கப்பட்டன.

குறிப்பிடத்தக்க முன்னாள் மாணவர்கள்
----------------------------------

* மருத்துவர் மெ. சுந்தரம்
* தமிழண்ணல் இராம. பெரியகருப்பன்
* கவிஞர் முடியரசன்
* பூந்துறையான், தமிழ் ஆய்வாளர்
* சொ. சேதுபதி

முன்னை முதல்வர்கள்
------------------

* முனைவர் பழ.முத்தப்பன்

மேற்கோள்கள்
-----------

1. ↑  "தீண்டத் தகாதது ஆகிவிட்டதா தமிழ்?﻿: தவிக்கும் தமிழ்க் கல்லூரிகள்". இந்து தமிழ் திசை.. பார்த்த நாள்: 20 October 2023.
2. ↑   *நகரத்தார் கலைக்களஞ்சியம்*. மெய்யப்பன் தமிழாய்வகம். பக். 93.
3. ↑  "முடியரசன் வாழ்க்கைக் குறிப்பு".. பார்த்த நாள்: 20 October 2023.
**விநாயக் பாண்டுரங் கர்மார்க்கர்** (*Vinayak Pandurang Karmarkar*) (1891-1967), **நானாசாஹேப் கர்மார்க்கர்** என்று பிரபலமாக அறியப்பட்ட ஒரு இந்திய கலைஞர் ஆவார். தனது சிற்பங்களுக்காக பிரபலமானவர்.  இவர் சத்ரபதி சிவாஜியின் சிலைகளுக்காகவும் மிகவும் பிரபலமானவர்.  அலிபாக் அருகே சசவானே கிராமத்தில் உள்ள இவரது வீட்டில் கர்மார்க்கர் சிற்பக்கலை அருங்காட்சியகம் அமைக்கப்பட்டுள்ளது. அருங்காட்சியகம், மகாராட்டிராவில் உள்ள அலிபாக்-ரேவாஸ் சாலையில் இருந்து 18 கி.மீ தொலைவில், உள்ளது. இங்கு சுமார் 150 அழகிய செதுக்கப்பட்ட சிற்பங்கள் காட்சிக்கு வைக்கப்பட்டுள்ளன.

ஆரம்ப கால வாழ்க்கை
------------------

இவரது தந்தை ஒரு விவசாயி. மேலும், இசையில் கொஞ்சம் நாட்டம் கொண்டவர். விநாயக், விநாயகர் பண்டிகையின் போது விநாயகர் சிலைகளை வடிவமைப்பார். தனது வீட்டுச் சுவர்களுக்கு வர்ணம் பூசுதல், களிமண்ணால் சிறிய சிலைகளைச் செய்தல் போன்ற பணிகளை செய்து வந்தார். சிறுவயது முதலே சிற்பங்கள் செய்வதில் ஆர்வம் கொண்டிருந்தார். ஒருமுறை ராம் மந்திரின் சுவர்களில் குதிரையில் சத்ரபதி சிவாஜியின் ஓவியத்தை வரைந்தார். இது கிராம மக்களாலும், மாவட்ட ஆட்சியர் திரு. *ஓட்டோ ரோத்ஃபீல்ட்* என்பவரால் பாராட்டப்பட்டது. பின்னர் இவரை மும்பையில் உள்ள சர் ஜம்சேத்ஜி ஜீஜேபாய் கலைப் பள்ளியில் சேர்த்தார். தேர்வில் முதலிடம் பெற்று 'லார்ட் மேயோ' பதக்கம் பெற்றார். 'ஷங்க-த்வனி', 'மத்ஸ்ய-கன்யா' மற்றும் 'ஹம்ஜோலி' ஆகியன இவரது மற்ற சிற்பங்களில் மிகவும் பிரபலமானவை. இவரது நடை யதார்த்தமானது

விருதுகளும் கௌரவங்களும்
-----------------------

* இந்திய அரசு 1964இல் பத்மசிறீ விருது வழங்கி கௌரவித்தது.

* 1964 - தில்லி லலித் கலா அகாதமி பெல்லோஷிப் விருது வழஙகியது

சான்றுகள்
---------

1. ↑  "Sculptors". .
2. ↑   *Vinayak Pandurang Karmarkar*. .
3. ↑  Milind Gunaji (2010). *Offbeat Tracks in Maharashtra* (2 ). Mumbai, India: Popular Prakashan. பன்னாட்டுத் தரப்புத்தக எண்:978-81-7991-578-3. .
4. ↑  "Padma Awards". Ministry of Home Affairs, Government of India. .

வெளி இணைப்புகள்
---------------

விக்கிமீடியா பொதுவகத்தில்,  
 ***விநாயக் பாண்டுரங் கர்மார்கர்***   
என்பதின் ஊடகங்கள் உள்ளன. 

* Short film from the DD Sahyadri archives on யூடியூப் ( மராத்தியில்)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
சாவித்திரிக்கு நாரதர் உபதேசித்தல்
சத்தியவான் சாவித்திரி
**சாவித்திரி** இந்து தொன்மக் கதைகளில் வரும் ஒரு பெண். மத்திர நாட்டின் மன்னர் அசுவபதியின் மகள். எதிரிகளிடம் நாட்டை பறிகொடுத்த சால்வ நாட்டு மன்னன் துயுமத்சேனனின் மகனான ஒரு வருடமே உயிர்வாழக் கூடிய சத்தியவான் என்னும் ஏழை விறகு வெட்டியைத் திருமணம் செய்து கொண்டவள்.

சாவித்திரியின் கதை
==================

பிறப்பு
-------

பரத கண்டத்தில் செல்வச் செழிப்புடன் ஒரு தேசம் சிறந்து விளங்கியது. மத்ரா நாடே அந்த தேசமாகும். அந்த நாட்டை அசுவபதி என்ற மன்னன் சீரும் சிறப்புமாக ஆண்டுவந்தார். அசுவபதி உத்தமன். அவனுக்கு ஒரு வருத்தம் இருந்தது. நல்ல முறையில் நாட்டை ஆண்டு வந்தாலும் தனக்கென்று வாரிசு இல்லையே என்பதே அவனுடைய வருத்தம். பல புண்ணியத் தீர்த்தங்களுக்குச் சென்று நீராடி, கடுமையான விரதங்களையும் மேற்கொண்டான். கடைசியில் குழந்தைப் பேற்றிற்காகப் பதினெட்டு ஆண்டுகள் சாவித்திரிதேவியை வேண்டி வணங்கி வந்தான். சாவித்திரி மந்திரத்தைச் சொல்லி இலட்சம் ஆகுதிகளைச் செய்தான். பதினெட்டாம் ஆண்டில் அசுவபதியின் விரதத்தில் சாவித்திரிதேவி மகிழ்ந்து அவன் முன் தோன்றினாள். ‘அசுவபதியே! உனக்கு வேண்டியது என்ன? கேள். தருகிறேன்’ என்றாள். உடனே அசுவபதி, "தேவி! என் வம்சம் தழைக்கும் பொருட்டு, குழந்தைகள் பல பிறக்க வேண்டும்" என்றான். அசுவபதியின் எதிர்காலத்தை அறிந்திருந்த சாவித்திரிதேவி, ‘அரசே! உனக்கு ஒரு அழகானபெண் குழந்தை பிறக்கும். இதற்கு மேல் எதையும் கேட்காதே! பிரம்மதேவர் உனக்கு எழுதி வைத்திருப்பது போல் நடக்கும்" என்று கூறி மறைந்தாள். சாவித்திரிதேவி கூறியதைப் போன்று, அசுவபதியின் மனைவிக்கு அழகும் அறிவுமுடைய பெண் குழந்தை பிறந்தது. சாவித்திரி அருளால் குழந்தை பிறந்தமையால் அந்தணர்கள் குழந்தைக்குச் ‘சாவித்திரி’ என்று பெயரிட்டனர்.
ஊழியன் இதழின் அட்டைப்பக்கம்
**ஊழியன்** என்பது 1930களில் காரைக்குடியில் இருந்து வெளிவந்த ஒரு பத்திரிக்கை. 1920களில் சொ.முருகப்பாவால் தொடங்கப்பட்ட *தனவைசிய ஊழியன்*, 1930இல் இராய.சொவால் *ஊழியன்* என்று பெயர் மாற்றம் செய்யப்பட்டு வெளிவந்தது. காந்திய அடிப்படையில் விடுதலைப் போரில் தொண்டு செய்யும் இதழாக இது செயல்பட்டது. புகழ் பெற்ற தமிழ் எழுத்தாளர்கள் வ.ரா, தி.ஜ.ர, புதுமைப்பித்தன் ஆகியோர் இப்பத்திரிக்கையில் துணை ஆசிரியர்களாக இருந்துள்ளனர். கொத்தமங்கலம் சுப்பு, எஸ். எஸ். வாசன் ஆகியோரும் பணி புரிந்துள்ளார்கள்

வரலாறு
------

இந்து மதாபிமான சங்கத்தைச் சேர்ந்தவர்கள் சிலர் இணைந்து 1919 இல் தனவைசிய ஊழியர்கள் சங்கம் என்ற அமைப்பை உருவாக்கினர். அந்தச் சங்கத்தின் சார்பில் சொ.முருகப்பாவை ஆசிரியராகக் கொண்டு 8.9.1920 அன்று தன வைசிய ஊழியன் என்ற பெயரில் இந்த வார இதழைத் தொடங்கப்பட்டது. இதில் 14.7.1922 அன்று முதல் இராய. சொக்கலிங்கம் இதழாசிரியராகப் பொறுப்பேற்றார். 14.7.1925 இல் ஊழியன் என்று பெயர் மாற்றப்பட்டது. 18.7.1940 அன்று அறிவிப்புடன் இதழ் நிறுத்தப்பட்டது.

மேற்கோள்கள்
-----------

1. ↑   *சீர்திருத்தச் செம்மல் வை. சு. சண்முகனார்*. வானதி பதிப்பகம். பக். 212.. பார்த்த நாள்: 20 October 2023.
2. ↑   *நகரத்தார் கலைக்களஞ்சியம்*. மெய்யப்பன் தமிழாய்வகம். பக். 83.
**அடா** அல்லது **இலை அடா** (*Ada*)  ஓர் இந்திய இனிப்பு மற்றும் பாரம்பரிய கேரள சுவை கொண்டது. அரிசி மாவுடன் இனிப்பு கலவைகள் திணித்து வாழை இலையில் வைத்து வேகவைத்து செய்யப்பட்ட இனிப்பாகும். இது மாலை சிற்றுண்டியாகவோ அல்லது காலை உணவில் ஒரு பகுதியாகவோ எடுத்துக் கொள்ளப்படுகிறது.  தமிழ்நாட்டில் சில பகுதிகளில் இதைக் காண முடியும். இதில் துருவிய தேங்காய் மற்றும் அரிசி மாவு இரண்டும் முக்கிய பொருட்களாகும். இந்தச் சிற்றுண்டி, துருவிய  தேங்காய், அரிசி மாவு, சர்க்கரை அல்லது வெல்லம் சேர்த்துச் செய்யப்படுகிறது. இவை பொதுவாக ஓணத்தின் பொழுது தயாரிக்கப்படுகின்றன.

பிரசாதத்திற்கும் இது பயன்படுத்தப்படுகிறது. தும்பைப் பூ சேர்க்கும் பொழுது இதன் சிறப்பு கூடுகிறது.[] சில நேரங்களில் வெல்லம்-வாழை, தேங்காய் சேர்த்து செய்யப்படுகிறது. காரமான மசாலா அடா ஒரு  காலை உணவாகவும் எடுத்துக்கொள்ளப்படுகிறது. இதில் மைதா மற்றும் அரிசி மாவு போன்றவை முக்கிய பொருட்களாகும்.கேரளக் கோயில்களில் பக்தர்களுக்குப் பிரசாதமாக இது வழங்கப்படுகிறது.

குறிப்புகள்
-----------

1. ↑  "‘Nadan’ food fiesta". The Hindu. 2008-05-03 இம் மூலத்தில் இருந்து 2008-05-06 அன்று. பரணிடப்பட்டது.. .  "காப்பகப்படுத்தப்பட்ட நகல்". .
2. ↑  "Jet celebrates Onam on flight". Mathrubhumi Newspaper இம் மூலத்தில் இருந்து 2012-02-20 அன்று. பரணிடப்பட்டது.. .
3. ↑  "Jose Tom's Recipes, Ela Ada recipe, Kottayam Medical College Alumni 1973 Batch, KMC 1973-1978 Batch, Kottayam Medical College, Kottayam, Kerala, India". 1stmedicine.com இம் மூலத்தில் இருந்து 2012-02-20 அன்று. பரணிடப்பட்டது... பார்த்த நாள்: 2012-07-24.

புற இணைப்புகள்
--------------

* அடா செய்முறை
* அடா பிரதாமன்
* கேரளா பரணிடப்பட்டது 2015-04-28 at the வந்தவழி இயந்திரம் சமையல்
* கேரள உணவுகள்
* கோழி அடா
**அகடியா** அல்லது **அங்கடியா** (**Akadia** or **Ankadia)** என்பது சவுராட்டிரா தீவகத்தில் உள்ள ஓர் ஊராகும். இது முன்னாள் ராஜ்புத்திர குட்டி சமத்தானமாகும்.

ஊர்
---

அகடியா (அல்லது **அங்கடியா**) என்பது மேற்கு இந்தியாவின் குசராத்தின் அம்ரேலி மாவட்டத்தின் அம்ரேலி வட்டத்தில் அமைந்துள்ளது. இது பாப்ராவிலிருந்து வடகிழக்கே இருபது மைல் தொலைவிலும் , கேரி ஆற்றின் வடக்குக் கரையில் பத்லியாவிலிருந்து வடக்கே நான்கு மைல் தொலைவிலும் அமைந்துள்ளது.

வரலாறு.
-------

கோகல்வார் பிராந்தில் உள்ள சமத்தானம் சவ்தா ராஜ்புத்திரத் தலைவர்களால் ஆளப்பட்டது. பிரித்தானிய ஆட்சியின் போது இது கிழக்கு கத்தியவார்குடியேற்ற முகமையின் பொறுப்பில் இருந்தது.

1901இல் 102 மக்கள் தொகை கொண்ட ஒரே கிராமத்தை மட்டுமே உள்ளடக்கிய இது, 1,250 ரூபாய் மாநில வருவாயை ஈட்டியது (1803 - 044).

இது பிரித்தானியர் காலத்தில் பாப்ரா தானாவின் கீழ் ஒரு தனி கப்பம் செலுத்தும் மாநிலமாக இருந்தது. ஆளும் கராசியர்கள் சவ்தா ராஜபுத்திரர்கள் ஆவர் , சவுராட்டிராவில் இது மட்டுமே விடுதலையான சவ்தா ஆட்சியாக இருந்தது.

குறிப்புகள்
-----------

1. 1 2   *Gazetteer of the Bombay Presidency: Kathiawar (Public Domain text)*. **VIII**. Printed at the Government Central Press, Bombay. 1884. பக். 356. .

வெளி இணைப்புகள் மற்றும் ஆதாரங்கள்
---------------------------------
**பிள்ளைக் கனியமுது** 1958 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், பி. எஸ். வீரப்பா ,ஈ. வி. சரோஜா மற்றும் பலரும் நடித்திருந்தனர்.

கதைச்சுருக்கம்
--------------

சச்சிதானந்தம் ,வெளியில் ஒரு நல்ல மனிதராக தோன்றினாலும், உண்மையில் அவர் ஒரு சுயநலவாதி. அவர் முத்தம்மா அதே வீட்டில் உள்ள தோட்டக்காரர் முருகனை நேசிக்கிறாள். அவர்களது திருமண வாழ்க்கை பற்றி கனவு காண்கிறார்கள், அவர்கள் இருவரும் தங்கள் முதல் குழந்தைக்கு "பாபு" என்று பெயரிட வேண்டும் என்று நினைக்கிறார்கள். சச்சிதானந்தம் தான் நடத்திய மோகனாவின் நடன நிகழ்ச்சிக்குப் பிறகு, தனது விருந்தினர் இல்லத்தில் தங்கும்படி அவளை அழைக்கிறார். அவளும் ஒப்புக்கொள்கிறாள். அவளுடைய தேவைகளை கவனிக்க முருகன் நியமிக்கப்படுகிறான்.

சச்சிதானந்தம் முத்தம்மாவை தொந்தரவு செய்ய முயற்சிக்கிறார், ஆனால் சச்சிதானந்தத்தின் மனைவி குணவதியால் முத்தம்மா காப்பாற்றப்படுகிறாள். இதற்கிடையே மோகனாவும் முருகனும் திருமணம் செய்து கொண்டு வாழ்கிறார்கள். சச்சிதானந்தம் முத்தம்மாவை கடத்திக்கொண்டு வரும்போது, ஏற்படும் சூழ்நிலையால், முனியன் இறந்து விடுகிறார். முத்தம்மா அனாதையாகிறாள். முருகன், மோகனா இருவருக்கும் நடந்த மோதலில் மோகனா இறந்துவிடுகிறார். முருகனுக்கு ஏற்படும் ஒரு விபத்தில் கண்பார்வை போய்விட மகனுடன் பிச்சை எடுக்கும் நிலைக்குத் தள்ளப்படுகிறான். இறுதியில் முத்தம்மா முருகனை சந்தித்து அவனுடன் வாழ்க்கையைத் தொடர்வதாக மீதமுள்ள கதை முடிகிறது.

பாடல்கள்
--------

திரைப்படத்துக்கு இசையமைத்தவர் கே. வி. மகாதேவன். அ. மருதகாசி, பட்டுக்கோட்டை கல்யாணசுந்தரம் ஆகியோர் பாடல்களை யாத்தனர். டி. எம். சௌந்தரராஜன், சீர்காழி கோவிந்தராஜன், கே. ஜமுனாராணி, எல். ஆர். ஈஸ்வரி, பி. சுசீலா, எம். எஸ். ராஜேஸ்வரி, கஸ்தூரி, உடுத்தா சரோஜினி ஆகியோர் பின்னணி பாடினார்கள்.

| எண். | பாடல் | பாடியவர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *ஏர் முனைக்கு நேர் இங்கே* | டி. எம். சௌந்தரராஜன் | அ. மருதகாசி |  |
| 2 | *வழி மாறி போகுமா* |  |
| 3 | *நவநீத சோரனும் என்று* | ஜிக்கி |  |
| 4 | *அழகிருக்கு அறிவிருக்கு* |  |
| 5 | *பிள்ளைக் கனி அமுது ஒண்ணு* | பி. சுசீலா |  |
| 6 | *ஆம்பள மனசு பல தினுசு* | கே. ஜமுனாராணி, எல். ஆர். ஈஸ்வரிகஸ்தூரி, உடுத்தா சரோஜினி |  |
| 7 | *சங்கத் தமிழ் மொழி* | கே. ஜமுனாராணி, எம். எஸ். ராஜேஸ்வரிகஸ்தூரி, உடுத்தா சரோஜினி |  |
| 8 | *பிள்ளைக் கனி அமுது ஒண்ணு* | சீர்காழி கோவிந்தராஜன் & பி. சுசீலா |  |
| 9 | *ஓடுகிற தண்ணியிலே* |  |
| 10 | *சீவி முடிச்சுக்கிட்டு சிங்காரம்* | பட்டுக்கோட்டை கல்யாணசுந்தரம் |  |
| 11 | *காக்காய்க்கும் காக்காய்க்கும்* | குழுப் பாடல் |  |

மேற்கோள்கள்
-----------

1. ↑   *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004 இம் மூலத்தில் இருந்து 2017-05-06 அன்று. பரணிடப்பட்டது... பார்த்த நாள்: 2022-05-11.
2. ↑   *Pillai Kaniyamudhu Song Book*. Eveready Press, Chennai-17.
3. ↑  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 150 — 151.
**தாமரை** என்பது 1950 களில் வெளியான முற்போக்கு சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது.

வரலாறு
------

தாமரை இதழின் ஆசிரியராக ப. ஜீவானந்தமும், 'மாஜினி' துணை ஆசிரியராகவும் பணியாற்றினர். பணியாற்றினார். ஜீவானந்தத்துக்குப் பிறகு மாஜினி இதழ் பொறுப்பை நிர்வகித்தார். பின்னர், 1960 களில் தி. க. சிவசங்கரன், ஆ. பழநியப்பன், எம். கே. ராமசாமி ஆகிய மூவரைக் கொண்ட 'ஆசிரியர் குழு' தாமரையை வளர்க்கும் பணியை ஏற்று நடத்தியது. இவர்களது ஆசிரியப் பொறுப்பு பத்து வருட காலம் நீடித்தது. இந்தக் காலகட்டத்தில் 'தாமரை' இலக்கியவாதிகளின் கவனத்தைக் கவர்ந்தது.

உலக இலக்கியங்களின் வளர்ச்சி, அண்டை மாநிலங்களில் வளரும் இலக்கியப் போக்குகள், சோவியத் உருசியாவின் புதிய இலக்கியப் படைப்புகள் ஆகியவற்றைத் தமிழ் வாசகர்களுக்கு விரிவாக அறிமுகம் செய்தது தாமரை. இதற்கென்றே சர்வதேச சிறுகதை மலர், (இந்திய) அயல்மொழிச் சிறுகதைச் சிறப்பிதழ் என்று அவ்வப்போது சிறப்பிதழ்களை ஆசிரியர் குழுவினர் உருவாக்கினர். அவ்வப்போது சிறுகதைப் போட்டிகளை நடத்தினர்.

தமிழ்நாட்டின் இலக்கியப் படைப்பாளிகளது சிறுகதைகளைச் சேகரித்து சிறுகதைச் சிறப்பிதழ்கள் வெளியிட்டார்கள். வட்டார இலக்கிய வளர்ச்சியை அறிமுகப்படுத்தும் வகையில் 'கரிசல் இலக்கிய மலர்' தயாரித்தார்கள்.

விமர்சனக் கட்டுரைகளைச் சேகரம் செய்து வெளியிடுவதில் அக்காலக்கட்டத்திய தாமரை அதிக அக்கறை காட்டியது. மணிக்கொடி எழுத்தாளர்களை விமர்சித்து தி. க. சிவசங்கரன் ஒரு கட்டுரைத் தொடர் எழுதினார்.
உலக நாடக இலக்கியம் குறித்து எம். கே. மணி சாஸ்திரி கட்டுரைத் தொடர் ஒன்றை எழுதினார். 

ஆசிய, ஆப்பிரிக்க விடுதலைக் கவிஞர்களின் படைப்புகளைத் தமிழில் தந்தது தாமரை. வியட்நாம் மக்களின் விடுதலைப் போராட்டத்தையும், அதன் பின்னணியில் தோன்றிய இலக்கியங்களின் பெருமையையும் எடுத்துச் சொல்வதற்காக 'வியட்நாம்' மலர் ஒன்றை வெளியிட்டது.

தாமரை வெகுகாலம் வரை புதுக் கவிதையை வரவேற்கவில்லை. பின்னர் முற்போக்குப் பாணியில் எழுதப்படும் புதுக் கவிதைகளை விரும்பி வெளியிட்டது. புதிய கவிஞர்களுக்கு ஆதரவு தந்தது.

நூறு இதழ்கள் தயாரித்து முடித்துப் பெயர் ஈட்டிய பெருமையோடும் மகிழ்ச்சியோடும் ஆசிரியப் பொறுப்பிலிருந்து ஆசிரியர் குழுவினர் விலகிக் கொண்டனர். அதிலிருந்து 'தாமரை' தனது பெருமையை இழக்கலாயிற்று.

குறிப்புகள்
-----------

1. ↑  ச.தமிழ்ச்செல்வன். "தமிழ்ச் சிறுகதை வளர்ச்சிக்கு சாந்தி, தாமரை, செம்மலர் இதழ்களின் பங்களிப்பு" (in ta-in). .
2. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்* (மணிவாசகர் பதிப்பகம்): pp. 159-161.. பார்த்த நாள்: 13 நவம்பர் 2021.
**பிர்மல் சிங் தௌலா** (Pirmal Singh Dhaula) இந்தியாவைச் சேர்ந்த ஓர் அரசியல்வாதியாவார். 1980 ஆம் ஆண்டு செப்டம்பர் மாதம் 8 ஆம் தேதியன்று இவர் பிறந்தார். முதலில் ஆம் ஆத்மி கட்சியின் உறுப்பினராகச் செயல்பட்டார். 2017 ஆம் ஆண்டு நடைபெற்ற பஞ்சாப் சட்டப் பேரவைத் தேர்தலில், பதாவுர் சட்டமன்றத் தொகுதியில் போட்டியிட்டு பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார். 2021 ஆம் ஆண்டு சூன் மாதத்தில் தனது பதவியிலிருந்து விலகி இந்திய தேசிய காங்கிரசு கட்சியில் சேர்ந்தார்.

பிர்மல் சிங் தௌலா பதாவுர் சட்டமன்ற தொகுதியை பிரதிநிதித்துவப்படுத்துகிறார். ஆம் ஆத்மி கட்சியின் வேட்பாளராக, பஞ்சாப் சட்டப் பேரவையின் தற்போதைய உறுப்பினரான சிரோமணி அகாலி தளத்தின் சந்த் பல்வீர் சிங் குனாசை 20,784 வாக்குகள் வித்தியாசத்தில் தோற்கடித்து இவர் அத்தேர்தலில் வெற்றி பெற்றார்.

மேற்கோள்கள்
-----------

1. ↑  "Members". .
2. ↑  "After joining Congress, Khaira, 2 AAP rebels resign from Vidhan Sabha" (in en). 2021-06-03. .
3. ↑  "BHADAUR Election Result 2017, Winner, BHADAUR MLA, Punjab" (in en). .
4. ↑  "2017 Bhadaur - Punjab Assembly Election Winner, LIVE Results & Latest News: Election Dates, Polling Schedule, Election Results & Live Election Updates" (in en). .
**பம்மன்** ( மலையாளம்: പമ്മന്‍ </link> ; 28 பிப்ரவரி 1920 - 3 ஜூன் 2007) என்றழைக்கப்படும் **ஆர். பரமேஸ்வர மேனன், இந்தியா**வின் கேரளாவில் உள்ள கொல்லத்தை சேர்ந்த மலையாள நாவலாசிரியரும் எழுத்தாளருமாவார்.

மனித மனங்களின் சிற்றின்ப ஆசைகளைப் பற்றிய வேட்கையுடன் போராடும் படங்களைக் கொண்ட அவரது நாவல்களுக்காக மிகவும் பிரபலமான இவர், பல மலையாள படங்களுக்கும் வசனம் எழுதியுள்ளார். *சட்டக்காரி* மற்றும் *அடிமைகள்* உட்பட அவரது சில நாவல்கள் திரைப்படங்களாக எடுக்கப்பட்டன. அவர் இரண்டு முறை கேரள மாநில திரைப்பட விருதையும் வென்றுள்ளார். மேற்கு இரயில்வேயில் துணை தலைமை பொறியாளராக பணியாற்றி ஓய்வு பெற்ற இவர், தனது பணிக்காலத்தில் பெரும்பாலும் மும்பை மாநகரத்தில் கழித்துள்ளார்.

படைப்புகள்
----------

அவரது படைப்புகள் கீழே பட்டியலிடப்பட்டுள்ளது 

* *பிராந்து*
* *சட்டகாரி*
* *அடிமகள்*
* *மிஸ்ஸி*
* *தம்புராட்டி*
* *அம்மிணி அம்மாவன்*
* *நேரிப்போடு*
* *ஒரும்பத்தவள்*
* *அப்பு*
* *வசலன்*
* *சமரம்*
* *சக்ரவதம்*
* *தேவகாந்தாரி*
* *கற்பூரத்துளசியுதே மனம்*
* *சதுரங்கம்*
* *பாபமோக்ஷம்*
* *கர்மயோகி*
* *அஷ்டமத்தில் சனி*
* *பூச்சக்கண்ணுள்ள பெண்ணுங்கள்*
* *ஒடுக்கம்*
* *வாழி பிழைச்சவர்*
* *பஞ்சவடியிலே கந்தர்வம்*
* *சகோதரி*
* *நிர்பாக்யஜாதகம்*
* *திரணோட்டம்*
* *குட்டசம்மதம்*
* *எழுநல்லது-கதைகள்*
* ஒருபிடி நிழல்கள்

மேற்கோள்கள்
-----------

1. ↑  "Oru Pidi Nizhalukal" (in en). .
**பிழைப்புநிலைப் பொருளாதாரம்** (subsistence economy) என்பது, அடிப்படைத் தேவைகளைப் பெற்றுக்கொள்வதற்கு இயற்கை வளங்களில் தங்கியிருக்கும் பணம் சாராப் பொருளாதாரம் ஆகும். இங்கே வேட்டையாடுதல், உணவு சேகரித்தல், பிழைப்புநிலை வேளாண்மை என்பனவே பொருளாதாரச் செயற்பாடுகளாக இருக்கும். "பிழைப்புநிலை" என்னும் சொல் பிழைத்திருப்பதற்குத் தேவையான மிகக் குறைந்த மட்டத்தில் இருப்பதைக் குறிக்கிறது. பிழைப்புநிலைப் பொருளாதாரத்தில், பொருளாதார மிகையளவு மிகக் குறைவு. அவ்வாறாக இருக்கக்கூடிய மிகையளவும் அடிப்படைப் பண்டங்களைப் பெற்றுக்கொள்வதற்கே பயன்படும். தொழில்மயமாக்கம் இருக்காது.

உலக வரலாற்றில் முதல் நகரம் உருவாவதற்கு முன்னர், எல்லா மனிதர்களும் பிழைப்புநிலைப் பொருளாதாரங்களிலேயே வாழ்ந்தனர். நகராக்கம், நாகரிகம், தொழிற் பிரிவுகள் என்பன உருவாகி வளர்ச்சியடைந்தபோது பல்வேறு சமூகங்கள் வெவ்வேறு காலகட்டங்களில் பிற பொருளாதார முறைமைகளுக்குள் சென்றன. சில சமூகங்கள் ஒப்பீட்டளவில் மாற்றம் அடையாமலேயே இருந்தன. இவர்கள் பிறர் தொடர்பு இல்லாதவர்களாகவோ, வளர்ச்சியடையும் நாடுகளின் வறுமையான பகுதிகளைச் சேர்ந்தவர்களாகவோ, சிலவேளைகளில் மரபுவழிப் பொருளாதாரத்தைத் தொடர விரும்பியவர்களாகவோ இருந்தனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". .
2. ↑   Chief Seattle to President Pierce regarding sale of land
நிலா வடமுனைப் பகுதி நிலாப் புலனாய்வு செற்றுகலன் எடுத்த தொகுபடம்(மொசைக்.). வட முனை மையத்தில் உள்ளது.
**நிலா வடமுனை** (**lunar north pole)** நிலாவின் வடக்கு அரைக்கோளத்தில் சுழற்சியின் நிலா அச்சு அதன் மேற்பரப்பை சந்திக்கும் இடமாகும்.

**நிலா வடமுனை** நிலாவின் தென்முனைக்கு நேர் எதிர்த்திசையில் அமைந்துள்ள அதன் வடமுனை ஆகும். இதை 90 பாகை வட அகலாங்கு என வரையறுக்கலாம். நிலாவின் வட முனையில் அனைத்து திசைகளும் தெற்கு நோக்கி அமைகின்றன. அங்கு, அனைத்து நெட்டாங்குகளும் ஒன்றிணைகின்றன. எனவே, அதன் நெட்டாங்கை எந்தப் பாகை மதிப்பாகவும் வரையறுக்கலாம்.

குழிப்பள்ளங்கள்
---------------

நிலா வட முனைப் பகுதியில் (60 வட அகலாங்குக்கும் வட முனைக்கும் இடையில் உள்ள குறிப்பிடத்தக்க குழிப்பள்ளங்கள் அவோகட்ரோ, பெல்கோவிச், பிறையன்சோன், எம்டென், காமோவ், கோல்டுச்க்கிமிடு, கெர்மைட், ஜே. எர்ழ்சல் மெட்டன், நான்சென், பாசுக்க,ல் பீட்டர்மன், பிலோலாசு, பிளாசுக்கெட்டு, பித்தகோரசு, உரோழ்தெசுட்வென்சுகி, சுவார்சுசைல்டு, சியர்சு, சோம்மர்பெல்டு, சுடெபின்சு, சில்வெசுட்டர், தேல்சு, வான்ட்டு காப், டபிள்யூ. பாண்டு, விப்பிள் ஆகியன அடங்கும்.

தேட்டம்
-------

ஆஸ்ட்ரோபோடிக் டெக்னாலஜி ஐஸ் பிரேக்கர் பணி என்பது 2015 ஆம் ஆண்டு பயணத்திற்கான ஒரு திட்டப்பணி ஆகும் , பின்னர் 2016 க்குத் தள்ளிப் போனது. பின்னர் நீக்கப்பட்டது. இது கூகுள் நிலாப் பரிசில் வெற்றி பெறும் ஒரு போட்டியாக கருதப்பட்டது

மேலும் காண்க
------------

* நிலாக் குடியேற்றம்
* நிலாப் புலனாய்வு சுற்றுகலன்
* நிலா அறிவியல்
* நிலாத் தென்முனை

மேற்கோள்கள்
-----------

1. ↑  "TWO GOOGLE LUNAR XPRIZE TEAMS ANNOUNCE RIDESHARE PARTNERSHIP FOR MISSION TO THE MOON IN 2016". .
2. ↑  "Astrobotic Adds Another Google Lunar X Prize Team to Its Lander". .

வெளி இணைப்புகள்
---------------

* USGS: புவி நிலா
* நிலாப் புலனாய்வு சுற்றுகலப் படக்கருவி (LROC)
* எல். ஆர். ஓ. சி - வடமுனை தொகுபடம்
வேளாண் இயற்பியல் என்பது வேளாண் அறிவியல், இயற்பியலின் இடைமுகமாகும். இப்புலம் வேளாண் இயற்பியலில் முதனமைச் சிக்கல்க்கலைத் தீர்க்க துல்லியமான அறிவியலின் முன்னேற்றங்களைப் பயன்படுத்துவது வேளாண் பயிர்களின் செயலாக்கத்தில் நிகழும் விளைபொருட்கள், செயல்முறைகளைப் பற்றிய ஆய்வை உள்ளடக்கியது. இது குறிப்பாக சுற்றுச்சூழல் ந்லம், வேளாண்பொருட்களின் தரம், உணவுப் பெருக்கம் ஆகியவற்றுக்கு முதன்மை அளிக்கிறது.

வேளாண் இயற்பியல் உயிரியற்பியலுடன் நெருக்கமாக தொடர்புடையது , ஆனால் தாவரங்களின் இயற்பியல் , விலங்குகள் , மண் ஆகியவற்றுடனும் வேளாண் நடவடிக்கைகள், பல்லுயிர்ப் பெருக்கம் ஆகியவற்றில் ஈடுபடும் வளிமண்டலத்துடனும் வரம்புப்படுத்தப்பட்டுள்ளது. ஊட்டச்சத்து அறிவியல், வேளாண் சூழலியல் , வேளாண் தொழில்நுட்பம் , உயிரித் தொழில்நுட்பம் , மரபியல் போன்றவற்றின் அறிவை உள்ளடக்கிய உயிரி வாழிடம், பயோகோனோசிஸின் குறிப்பிட்ட கூறுகளை கணக்கில் எடுத்துக்கொள்ள வேண்டிய கட்டயயத்தில் இது உயிர் இயற்பியலிலிருந்து வேறுபடுகிறது.

சிக்கலான கள வளாக மண், தாவர, வளிமண்டல அமைப்புகளின் கடந்தகால பட்டறிவு தொடர்பான வேளாண்மையின் தேவைகள் ஒரு புதிய கிளையின் தோற்றத்தின் வேரில் உள்ளன. வேளாண் இயற்பியல் இதைச் செய்முறை இயற்பியலுடன் கையாள்கிறது. இக்கிளைக்கான நோக்கம் மண் அறிவியலில் தொடங்கி (இயற்பியல் முதல் மண் சூழலுக்குள் உள்ள உறவுகளைப் பற்றிய ஆய்வுக்கு மட்டுப்படுத்தப்பட்டது) காலப்போக்கில் வேளான் பயிர்கள், விளைபொருட்களின் பண்புகளை முதலில் உணவாகவும் , அறுவடைக்குப் பிந்தைய மூலப்பொருட்களாகவும் , தரப்பாதுகாப்பு, உணவு அறிவியலில் பயன்பாட்டிற்கான ஊட்டச்சத்துத் துறையிலிருந்து வேறுபட்டதாகக் கருதப்படும் அடையாளமிடல் கவலைகள் ஆகியவற்றில் விரிவடைந்தது.

வேளாண் இயற்பியல் வளர்ச்சியில் கவனம் செலுத்தும் ஆராய்ச்சி மையங்களில் உலுப்லினில் உள்ள வேளாண் இயற்பியியல் போலந்து அறிவியல் கல்விக்கழகம், புனித பீட்டர்சுஸ்பர்கில் உள்ள வேளாண் இயல் ஆராய்ச்சி நிறுவனம், உருசிய அறிவியல் கல்விக்க்கழகம் ஆகியவை அடங்கும்.

மேலும் காண்க
------------

* வேளாண் அறிவியல்
* வேளாண் சூழலியல்
* மரபன்தொகையியல் உயர்மரபன்தொகையியல்
* வளர்சிதை மாற்றவியல்
* இயற்பியல் (அரிசுட்டாட்டில்)
* புரதனியல்
* மண், தாவர, வளிமண்டலத் தொடர்மம்

மேற்கோள்கள்
-----------

வெளி இணைப்புகள்
---------------

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Encyclopedia of Modern Ukraine

 |
**ஆந்திரர்** (Andhirar) தெலுங்குமொழி பேசும் மக்கள் ஆந்திரர்களென்றும், அவர்கள் மிகுதியாக வசிக்கும் தக்கிணப் பகுதியை ஆந்திர நாடென்றும் வழங்கப்படுகிறது. ஆதி ஆந்திரர் சமூகத்தினர் தெலுங்கு மொழியை தாய் மொழியாகக் கொண்ட சமூகத்தினராவர்.

ஆந்திரரைப் பற்றிய குறிப்பு முதன்முதல் ஐதரேய பிராமணத்தில் (கி.மு. 700) காணப்படுகிறது. புண்டரர், சபரர், புளிந்தர், மூதிபர் இவர்களைப் போலவே ஆந்திரரையும் விந்தியப்பிரதேசத்தில் வாழும் தசுயுக்கள் என்னும் ஆரியரல்லாத இனத்தார் என்று இந்நூல் கூறுகிறது.

அதற்குப்பின் கி. பி. முதல் நூற்றாண்டில் உரோமாபுரியில் வாழ்ந்த பிளினி ஆந்திர சாம்ராச்சியத்தில் அரண்களோடு கூடிய 30 நகரங்களும், 1,00,000 காலாட்படையும், 2,000 குதிரை வீரர்களும், 1,000 யானைகளும் இருந்ததாகக் கூறுகிறார்.

புராணங்களையும் கல் வெட்டுக்களையும் ஆதாரமாகக் கொண்டு ஆந்திர சாம்ராச்சிய வம்ச பரம்பரையைக் காலமுறைப்படுத்தி அறுதியிடலாமாயினும், இப்போது தெலுங்கு நாடென்று கூறிவரும் பகுதியை இவ்வரசர் ஆண்டனரென்று சொல்ல முடியாது. தக்கிணத்தின் வடமேற்குக் கோடி, வடகன்னட மாவட்டத்தின் வட பகுதி, மேலைக் கடற்கரைப் பகுதி, கலிங்க நாட்டின் மேற்கெல்லையை ஒட்டிய தக்கிணத்தின் வடபகுதி, மைசூர், பெல்காம், தார்வார் இவற்றின் சிற்சில பகுதிகள் ஆகிய இந்நிலப்பரப்பில் ஆந்திர மன்னரின் ஆட்சி ஓங்கியிருந்ததென்று மட்டும் சொல்லலாம். இவர்கள் பின்னர் பல்லாரியிலும், கிருட்டிணா, கோதாவரி மாவட்டங்களிலும் தமது ஆட்சியைச் செலுத்தினார்கள். இவர்கள்தாம் இக் காலத்தில் வாழும் தெலுங்கு மக்களின் மூதாதைகள் என்றும், இவர்கள் வழங்கிய ஆந்திர மொழியே இப்போது வழங்கிவரும் தெலுங்கு மொழியின் பழைய வடிவம் என்றும் திட்டமாக அறிவதற்குச் சான்றுகள் இல்லை.

தெலுங்கு மொழியின் ஆதிகவியாகிய நன்னய்யர் (11ஆம் நூ.) தாம் எழுதிய நூலின் மொழிக்குத் தெலு(ங்)கு என்னும் சொல்லை வழங்கினரேயன்றி ஆந்திர என்னும் சொல்லை வழங்கவில்லை. அதற்குப் பின் வந்த நன்னிசோடர் (12ஆம் நூ.) தெலு(ங்)கு என்னும் சொல்லை மொழிக்கும், ஆந்திர என்னும் சொல்லைத் தெலுங்கிலக்கியம் செழித்து விளங்கிய நாட்டுக்கும் வழங்கினார். அது முதற்கொண்டு புலவரும் பாவலரும் 'ஆந்திர' என்னும் சொல்லையே மக்களுக்கும் மொழிக்கும் வழங்கி வரலாயினர். எனினும் தெலுகு, தெனுகு என்னும் சொற்களும் வழக்கில் இருந்து வந்தன.

எனவே, ஐதரேய பிராமணத்தில் குறித்துள்ளபடி பண்டைக்காலம் முதல் ஆந்திரர்கள் விந்தியப் பிரதேசத்தில் இருந்திருக்க வேண்டுமென்றும், அங்கிருந்து கிருட்டிணா நதியின் முகத்துவாரத்தையடுத்த நிலப்பகுதிவரை பரவியிருக்கலாமென்றும், கி. பி. முதல் நூற்றாண்டில் ஆண்ட மன்னனாகிய ஆலரின் சப்தசதியில் குறிப்பிட்டபடி அவர்களுடைய மொழி பைசாச மொழியின் சிதைவா யிருக்கலாமென்றும் தெளிவாகிறது. தெலுங்கு திராவிட மொழிகளுள் ஒன்றாகும்.

மேற்கோள்கள்
-----------

1. ↑  "தமிழர் உரிமைப் போராளி' ம.பொ.சிவஞானம் நினைவு நாள் 3.10.1995", *தமிழ் வலை* (in அமெரிக்க ஆங்கிலம்), 2016-10-03, retrieved 2023-10-21
2. ↑  "தமிழ் இணையக் கல்விக்கழக மின்னூலகம்", *தமிழிணையம் - மின்னூலகம், தமிழ் இணைய நூலகம் , Tamil Digital Library* (in ஆங்கிலம்), retrieved 2023-10-21
3. ↑  "காரமான ஆந்திரா : மாநிலங்கள் அறிவோம்", *Hindu Tamil Thisai*, 2015-03-10, retrieved 2023-10-21
**மகாராஜா கிரித் விக்ரம் கிசோர் மாணிக்கிய தேவ வர்மன் பகதூர்** (Kirit Bikram Kishore Deb Barman) (13 டிசம்பர் 1933 - 28 நவம்பர் 2006) வடகிழக்கு இந்தியாவின் திரிபுரா இராச்சியத்தை ஆண்டமாணிக்கிய வம்சத்தைச் சேர்ந்த 185வதும் கடைசி அரசனுமாவார். இவரது முறையான முடிசூட்டு விழா 1941 இல் நடைபெற்றது. ஆனால் இவர் ஒரு மன்னரின் அதிகாரங்களைப் பெற்றிருக்கவில்லை.

அரசியல் வாழ்க்கை
----------------

இவர் தனது தந்தை மகாராஜா பிர் பிக்ரம் கிஷோர் டெப்பர்மனுக்குப் பிறகு பதவியேற்றார். 1949 இல் மாநிலம் இந்தியாவுடன் இணைக்கப்படும் வரை இவர் இரண்டு ஆண்டுகள் பெயரளவு மன்னராக இருந்தார். இந்த நேரத்தில் இவருக்கு சிறு வயதாக இருந்ததால், இவரது தாயார் கஞ்சன் பிரவா தேவி தலைமையிலான ஆட்சியாளர் குழு ஒன்று ஏற்படுத்தப்பட்டு அதன் மூலம் மாநிலம் நிர்வகிக்கப்பட்டது.

இவர் திரிபுரா கிழக்கு மக்களவைத் தொகுதியில் இருந்து இந்திய தேசிய காங்கிரஸ் சார்பில் தேர்ந்தெடுக்கப்பட்டார். 1967, 1977 மற்றும் 1989 இல் மூன்று முறை தேர்ந்தெடுக்கப்பட்டார்.

தனிப்பட்ட வாழ்க்கை
------------------

இவர் 13 டிசம்பர் 1933 அன்று கொல்கத்தாவில் திரிபுரா மாநிலத்தின் மகாராஜாவாக இருந்த மகாராஜா பீர் பிக்ரம் கிஷோர் தெப்பர்மன் மாணிக்ய பகதூர் மற்றும் பன்னா மாநிலத்தின் மன்னரான மகாராஜா யத்வேந்திர சிங்கின் மகளான காஞ்சன் பிரவா தேவிக்கு மகனாகப் பிறந்தார்.

குவாலியர் மாநிலத்தின் மகாராஜா ஜிவாஜிராவ் சிந்தியா மற்றும் கொல்கத்தாவில் 1965 இல் இறந்த விஜய ராஜே சிந்தியா ஆகியோரின் மூத்த மகள் பத்மாவதி ராஜே 'அக்காசாஹேப்' சிந்தியாவை (1942-64) திருமணம் செய்து கொண்டார். பின்னர், ராஜா லவ் ஷாவின் மகள் பிபு குமாரி தேவியை மணந்தார். இவர்களுக்கு ஒரு மகன் மற்றும் இரண்டு மகள்கள் இருந்தனர். இவரது மனைவி மற்றும் மகன் கிரித் பிரத்யோத் தேவ் பர்மனும் இந்திய தேசிய காங்கிரஸில் உறுப்பினர்களாக இருந்தனர். இவரது மகள்களில் ஒருவரான பிரக்யா தேவ வர்மனும் 2019 இந்திய பொதுத் தேர்தலில் திரிபுரா கிழக்கு மக்களவைத் தொகுதியில் போட்டியிட்டார்.

இதனையும் காண்க
--------------

* மாணிக்ய வம்சம்#அரசர்களின் பட்டியல்
* திரிபுரா (இளவரசர் மாநிலம்)#மகாராஜாக்கள்

சான்றுகள்
---------



1. ↑  "Tripura mourns as last Maharaja passes away". .
2. ↑  "Maharaja Kirit Bikram Kishore Manikya Bahadur passes away". .
3. ↑  "India: The Last Ruler - Worldpress.org". .
4. ↑  "Tripura 'Maharaja' needs to get over the history of the royal house and take India's Constitution seriously". .
5. ↑  "Tripura's Royal Manikya Dynasty still holds charm for people!". .
6. ↑  "Tripura king's son to move petition in SC seeking NRC in state". .
7. ↑  Congress nominee for East LS seat Pragya Debbarman to file nomination on March 26
8. ↑  Tripura: Cong leader quits citing mistreatment
விமானம்
**வீற்றிருந்த பெருமாள் கோவில், வேப்பத்தூர்** (*Veetrirundha Perumal Temple*) இந்து சமயக் கடவுள் விஷ்ணுக்குரிய கோவிலாகும். இக்கோவில் தமிழகத்தில் தஞ்சாவூர் மாவட்டத்தின் திருவிடைமருதூர் வட்டத்தில் அமைந்துள்ள வேப்பத்தூர் கிராமத்தில் உள்ளது. கற்கள் மற்றும் சாந்து கொண்டு அமைக்கப்பட்ட இந்த விஷ்ணு கோவில் பொ.ஊ. 850-களில் பல்லவ மன்னர்களாலும் பின்னர் சோழ மன்னன் முதலாம் இராஜராஜ சோழனாலும் அதற்குப் பிறகு 1520களில் 
கிருஷ்ணதேவராயராலும் கட்டுவிக்கப்பட்டிருக்க வேண்டும் என்று கருதப்படுகிறது. செங்கல்லால் ஆன பழைய கோவிலுக்கு மேல் இக்கோவில் கருங்கல்லால் கட்டப்பட்டுள்ளது. தமிழ் நாட்டில், பல்லவர் காலத்துக்கும் முந்தைய கோவில்களாக அறியப்பட்டுள்ள மிகவும் பழமையான இரண்டு கோவில்களில் இக்கோவில் ஒன்றாகும். மற்றொன்று சாளுவண் குப்பத்தில் 2004 சுனாமிக்குப் பின் அகழ்ந்தெடுக்கப்பட்ட சுப்பிரமணியர் திருக்கோவில். வீற்றிருந்த பெருமாள் கோயில் புதுப்பித்தலுக்காகக் காத்திருக்கிறது.

கட்டுமானம்
----------

சுமார் 40 அடி உயரத்தில் கூரையால் மூடப்பட்ட விமானம். தற்போது தமிழகத்தில் இவ்வாறாக செங்கல் கட்டுமானத்துடன் கூடிய விமானம் எதுவும் இல்லை. சிதைந்த நிலையில் உள்ள கட்டட அமைப்புகள் ஒரு காலத்தில் இக்கோயில் சிறப்பான நல்ல நிலையில் கட்டுமானத்தோடு இருந்ததை உணர்த்துகிறது. தரைப்பகுதியிலிருந்து மேடை போன்று சற்று உயர்ந்த நிலையில் சென்றால் கருவறையை அடையலாம். 
கருவறைக்கு மேல் தஞ்சாவூர் பெரிய கோயிலின் விமான உட்புறத்தில் காணப்படும் கூடு போன்ற அமைப்பு காணப்படுகிறது.

மூலவர், பிற சிற்பங்கள்
----------------------

கருவறையில் மூலவரோ அருகில் உள்ள கட்டுமானங்களில் பிற தெய்வங்களோ இல்லை. மூலவரையும் பிற சிற்பங்களையும் தனியாக அருகே ஒரு அறையில் காணலாம். கருவறையின் உட்பக்கச் சுவரில் ஓவியங்களைக் காணமுடியும்.

ஓமந்தூர் வீற்றிருந்த பெருமாள்
-----------------------------

இதே பெயரில் உள்ள மற்றொரு வீற்றிருந்த பெருமாள் கோயில் புதுப்பிக்கும் பணி தற்போது நடைபெற்றுவருகிறது.

மேற்கோள்கள்
-----------

1. ↑  S. Sivakumar (August 13, 2010). "Much more than stone". *The Hindu* இம் மூலத்தில் இருந்து நவம்பர் 10, 2012 அன்று. பரணிடப்பட்டது.. .

மேலும் காண்க
------------

* T. S. Subramanian (June 11, 2010). "Neglect causes ruin of murals". *தி இந்து*. .

* 
* 
* 
* 
* 
* 
*
அன்ட்ரோனோவோ பண்பாட்டுப் பகுதியின் அண்ணளவான எல்லைகளைக் காட்டும் நிலப்படம்**அன்ட்ரோனோவோ பண்பாடு** என்பது, மேற்கு சைபீரியாவிலும், யுரேசியப் புல்வெளி பகுதிகளிலும், கி.மு 2300-1000 ஆண்டு காலப்பகுதிகளில் நிலவிய ஒரேவிதமான பல வெண்கலக் காலப் பண்பாடுகளை ஒருமித்துக் குறிக்கும். 1914 ஆம் ஆண்டில், அழகூட்டப்பட்ட மட்கலங்களோடு, குந்தி இருந்த நிலையில் காணப்பட்ட எலும்புக் கூடுகளோடு கூடிய புதை குழிகள் *அண்ட்ரோனோவோ* என்னும் ஊரில் கண்டுபிடிக்கப்பட்டன. இந்த ஊரின் பெயரைத் தழுவியே *அன்ட்ரோனோவோ பண்பாடு* என்ற பெயர் ஏற்பட்டது. இதன் பின்னர் இப் பாண்பாடு தெற்கிலும், கிழக்கிலும் பரவிய காலப்பகுதியைச் சேர்ந்த, குறைந்தது நான்கு துணைப் பண்பாடுகளாவது கண்டுபிடிக்கப்பட்டு உள்ளன. அவை:

* **சிந்தாஷ்தா-பெட்ரோவ்கா-ஆர்க்கைம்** (தெற்கு உரால், வடக்கு கசாக்ஸ்தான், கிமு 2200-1600)
	+ செல்யாபின்சுக் மாகாணத்தில் உள்ள சிந்தாஷ்தா (Sintashta) அரண்கள் கிமு 1800.
	+ அண்மையில் உள்ள கி.மு 17 ஆம் நூற்றாண்டைச் சேர்ந்த ஆர்க்கைம் (Arkaim) குடியிருப்பு.

* **அலகுல்** (கிமு 2100-1400) ஆக்சஸ் மற்றும் ஜாக்ஸர்ட்டெஸ் (Jaxartes) என்னுமிடங்களுக்கு இடையில், கிசில்கும் பாலைவனம்
	+ **அலெக்சேயெவ்கா** (கி.மு 1300-1100 *வெங்கலக்கால இறுதி*) கிழக்குக் கசாக்ஸ்தானில், துர்க்மேனியாவிலுள்ள நாமாஸ்கா 6 உடன் தொடர்பு.

* **ஃபெடோரோவோ** (கிமு 1500-1300) தெற்கு சைபீரியாவில் (எரியூட்டல், தீ வழிபாடு என்பன தொடர்பான மிகப் பழைய சான்று)
	+ பெஸ்ஹ்கெண்ட்-வாக்ஷ் (கிமு 1000-800)

இப் பண்பாட்டின் புவியியல் பரப்பு மிகவும் பெரியது என்பதுடன் இதன் எல்லைகளை அச்சொட்டாக வரையறுப்பதும் கடினமானது. இதன் மேற்கு எல்லைப் பகுதியில் இது ஏறத்தாழ அதே காலத்தைச் சேர்ந்த ஆனால் வேறுபட்ட ஸ்ரூப்னா பண்பாட்டுடன் கலந்துள்ளது. கிழக்கில், மினுசிங்க்ஸ் தாழ்நிலப் பகுதிவரை சென்று அங்கே முந்திய ஆஃபானாசேவோ பண்பாட்டுடன் கலக்கிறது. மேலதிக இடங்கள் தெற்கே, கோப்பெட் டாக் (துர்க்மெனிஸ்தான்), பாமிர் (தாஜிக்ஸ்தான்), தியான் ஷான் (கிர்கிஸ்தான்) ஆகிய இடங்கள் வரை பரவியுள்ளன.

மேற்கோள்கள்
-----------

1. ↑  Andronovo Culture
2. ↑  "An Overview of the Andronovo Culture". .
3. ↑  "Steppe Andronovo culture". .
**ரியோ நீக்ரோ** (*Rio Negro*< ( போர்த்துக்கேய மொழி ; Rio Negro, எசுப்பானியம்: *Río Negro* *"பிளாக் ரிவர்"*) அல்லது அதன் மேல் பகுதியில் **குயினியா,** என்று அறியப்படும் ஆறானது அமேசான் ஆற்றின் மிகப் பெரிய இடது துணை ஆறு ஆகும். இது ஒரு பெரிய ஆறாகும் (இது அமேசான் படுகை நீரில் சுமார் 14% கொண்டுள்ளதாக கணக்கிடப்பட்டுள்ளது ), மேலும் இதன் சராசரி நீர் வெளியேற்றத்தால் உலகின் பத்து பெரிய ஆறுகளில் ஒன்றாக உள்ளது.

நிலவியல்
--------

### ஆற்றுத் தலைப்பகுதி

ரியோ நீக்ரோ மூலமானது, கொலம்பியாவில் உள்ளது. இது கெய்னியா துறையில் (கெனியா மாகாணம்) குயினியா ஆறு என்று அழைக்கப்படுகிறது. இதன் இளம் ஆறானது பொதுவாக கிழக்கு-வடகிழக்கு திசையில் புய்னைவாய் தேசியப் பூங்கா வழியாக பாய்கிறது, இது தன் பாதையில் குயரினுமா, புருஜாஸ், சாண்டா ரோசா மற்றும் தபாகுன் போன்ற பல சிறிய உள்நாட்டு குடியிருப்புகளை கடந்து செல்கிறது. தோராயமாக 400 க்குப் பிறகு   கி.மீ. நதி கொலம்பியாவின் கெய்னியா மகாணத்துக்கும் வெனிசுலாவின் அமேசானாஸ் மாநிலத்திற்கும் இடையிலான எல்லையாக உருவாக்கத் தொடங்குகிறது. டோனினா மற்றும் மக்கானலின் கொலம்பிய சமூகத்தை கடந்து சென்ற பிறகு ஆறானது தென்மேற்கில் திரும்புகிறது. இந்த ஆறு கடந்து செல்லும் முதல் வெனிசுலா நகரம் மரோவா நகரம் ஆகும். மேலும் 120 கி.மீ கீழ்நோக்கி பாய்ந்த நிலையில் ஆறு வலதுபுறத்தில் இருந்து காசிகுவேர் கால்வாயின் இணைப்பைப் பெறுகிறது. இது ஓரினோகோவிற்கும் அமேசான் நதிப் படுகைக்கும் இடையில் ஒரு தனித்துவமான இணைப்பை உருவாக்குகிறது. இன்ற்குமேல் இந்த ஆறு *ரியோ நீக்ரோ* என்று அழைக்கப்படுகிறது.

### ஆற்று இடைப்பகுதி

இந்த ஆறு இப்போது தென்கிழக்கு திசையில் வெனிசுலா நகரமான சான் கார்லோஸ் டி ரியோ நீக்ரோவையும், கொலம்பியாவின் சான் பெலிப்பெவையும் கடந்து செல்கிறது. இந்த நீளப் பாதையில் இந்த ஆற்றின் இருபுறமும் உள்ள துணை ஆறுகளால் தொடர்ந்து நீர் கொண்டுவந்து சேர்க்கப்படுகிறது, மேலும் இது விரைவாக பெரிய ஆற்று தீவுகளை உருவாக்குகிறது, இது அமேசான் படுகையில் உள்ள அனைத்து ஆறுகளுக்கும் உள்ள பொதுவான ஒரு அம்சமாகும். கொலம்பியாவிற்கும் வெனிசுலாவிற்கும் இடையிலான 260 கிலோ மீட்டர் எல்லையை உருவாக்கிய பிறகு பியட்ரா டெல் கோக்குயை அடைகிறது. இங்கே கொலம்பியா, வெனிசுலா மற்றும் பிரேசிலின் திரிபாயிண்ட் ஆற்றின் நடுவில் காணப்படுகிறது, இது இப்போது பிரேசிலின் அமேசானாஸ் மாநிலத்தில் முழுமையாக நுழைகிறது. குக்குஸைக் கடந்து சென்ற பிறகு, ஆறு தெற்கே தொடர்ந்து செல்கிறது, தற்காலிகமாக மேற்கு நோக்கி பல கிலோமீட்டர் தொலைவு மட்டுமே திரும்பி பாய்ந்து செல்கிறது. மிசோவா போவா பகுதியியல் விஸ்டாவில் ஐசானா ஆறு ரியோ நீக்ரோவுடன் இணைகிறது மேலும் ரியோ நீக்ரோவின் மிகப்பெரிய ஆறான சாவோ ஜோவாகிம் தி யூபஸ் நதியும் வலது புறத்தில் இருந்து வந்து சேர்கிறது. ரியோ நீக்ரோ இப்போது கிழக்கு நோக்கி குறிப்பிடத்தக்க அளவில் திரும்பி, அதன் பாதையில் பல சிறிய தீவுகளை உருவாக்குகிறது. இதன் பிறகு ஒரு முக்கியமான வணிக நகரமான சாவோ கேப்ரியல் டா கச்சோராவை கடந்து செல்கிறது. அடோர்மெசிடா மலைத் தொடரில் பல விரைவோட்டங்களுக்குப் பிறகு, ஆறு கயானா நிலத்தட்டை விட்டு வெளியேறி அதன் மேல் மற்றும் நடுப் பாதை பகுதியியல் பயணித்தது.

குறிப்புக்க்கள்
---------------

1. ↑  "Waters". Amazon Waters. .
2. ↑  Penn, James R (2001). *Rivers of the World: A Social, Geographical and Environmental Sourcebook*. Santa Barbara: ABC Clio. .

வெளி இணைப்புகள்
---------------

* பொதுவகத்தில் Rio Negro தொடர்பாக ஊடகக் கோப்புகள் உள்ளன.
**மகாராஜா பீர் சந்திர மாணிக்கிய பகதூர்** (Bir Chandra Manikya Bahadur) 1862 முதல் 1896 வரை திரிபுரா ராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.

வரலாறு
------

நவீன அகர்தலா நகரத்தின் கட்டிடக் கலைஞராக வீர் சந்திர மாணிக்கியா கருதப்படுகிறார். 1862 இல், இவர் அகர்தலா நகரமயமாக்கலைத் தொடங்கினார். 1871 இல் அகர்தலா நகராட்சியை நிறுவினார். 1890 இல் திரிபுராவின் முதல் மேற்கத்திய பள்ளியான உமாகந்தா அகாதமியை நிறுவினார்.

ஆர்வமுள்ள புகைப்படக் கலைஞரான இவர், தனது அரண்மனையில் ஆண்டுதோறும் புகைப்படக் கண்காட்சியை ஏற்பாடு செய்தார். இவர் இறந்து 100 ஆண்டுகளுக்கும் மேலாக, இவரது புகைப்படம் கா கர்கானா, அரண்மனையின் உள்ளே, மதோ நிவாசில் வைக்கப்பட்டுள்ளது.. 

* Maharaja Birchandra with the queen Maharani Manamohini in 1880Maharaja Birchandra with the queen Maharani Manamohini in 1880

பிரபலம்
-------

தாகூர் குடும்பம் துவாரகநாத் தாகூர் காலத்திலிருந்தே திரிபுராவின் இளவரசர்களுடன் தொடர்பு கொண்டிருந்தது. ஆனால் வீர் சந்திராவின் ஆட்சிக் காலத்தில் இரு குடும்பங்களுக்கும் இடையேயான உறவு மிக நெருக்கமாக இருந்தது. ரவீந்திரநாத் தாகூர் அரசருடன் நட்புறவு கொண்டிருந்தார். இரவீந்திரநாத் தாகூரின் மூன்று முக்கியமான படைப்புகள் - *முகுதா* (1885), *ராஜரிஷி* (சுமார். 1885 ), மற்றும் *விசர்ஜனா* (1890) திரிபுராவின் அரச குடும்பத்துடனான அவரது தொடர்பால் நேரடியாக ஈர்க்கப்பட்டது. சுனில் கங்கோபாத்யாயாஎழுதிய *பிரதோம் ஆலோ* என்ற புதினத்தின் முக்கிய கதாபாத்திரங்களில் வீர் சந்திர மாணிக்கியாவும் ஒருவர்..

இதனையும் காண்க
--------------

* மாணிக்கிய வம்சம்
* திரிபுரா இராச்சியம்

சான்றுகள்
---------

வெளி இணைப்புகள்
---------------

1. ↑  "Old photographs - people in India". .
2. ↑  "Maharaja Ram Singh II of Jaipur was a radical pioneer of photography". .
3. ↑